**KAIŠIADORIŲ RAJONO SAVIVALDYBĖS BENDROJO UGDYMO MOKYKLŲ TINKLO PERTVARKOS 2021–2025 METŲ BENDROJO PLANO**

**PROJEKTO ESMĖ IR TIKSLAI**

2020 m. gruodžio 30 d.

Kaišiadorys

 Sprendimo projektas parengtas vadovaujantis Lietuvos Respublikos švietimo įstatymo 28 straipsnio 8 dalimi, 58 straipsnio 1 dalies 3 punktu, Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“.

 Kaišiadorių rajono savivaldybėje suformuotas ikimokyklinio, priešmokyklinio, pradinio, pagrindinio ir vidurinio ugdymo, vaikų ir suaugusiųjų neformaliojo švietimo programas teikiančių mokyklų tinklas, sudarytos sąlygos vaikų privalomajam švietimui vykdyti. 9 bendrojo ugdymo mokyklos (73 proc.) iš 11 mokyklų ugdo mokinius pagal ikimokyklinio ugdymo programas. Nuo 2020 m. rugsėjo 1 d. savivaldybėje veikia šios mokyklos:

|  |  |  |  |  |
| --- | --- | --- | --- | --- |
| Eil. nr. | Mokyklos pavadinimas | Vykdomos programos | 1–12 kl. mokinių skaičius | Bendras besimokančiųjų skaičius |
| 1.  | Kaišiadorių Vaclovo Giržado progimnazija su Antakalnio skyriumi | Ikimokyklinio, priešmokyklinio, pradinio, pagrindinio ugdymo I dalies | 939 | 993 |
| 2. | Rumšiškių Antano Baranausko gimnazija su Dovainonių ir Pravieniškių skyriais | Ikimokyklinio, priešmokyklinio, pradinio, pagrindinio, vidurinio ugdymo | 483 | 518 |
| 3. | Žiežmarių gimnazija | Priešmokyklinio, pradinio, pagrindinio, vidurinio ugdymo | 479 | 487 |
| 4. | Suaugusiųjų mokykla su Pravieniškių skyriais | Suaugusiųjų pradinio, pagrindinio, vidurinio ugdymo | 439 | 439 |
| 5. | Kaišiadorių Algirdo Brazausko gimnazija | Pagrindinio II dalies, vidurinio ugdymo | 384 | 384 |
| 6. | Žiežmarių mokykla-darželis ,,Vaikystės dvaras“ su Pakertų ,,Aitvaro“ ir Žiežmarių ,,Varpelis“ skyriais | Ikimokyklinio, priešmokyklinio, pradinio ugdymo | 69 | 247 |
| 7. | Kruonio gimnazija su universaliu daugiafunkciu skyriumi | Ikimokyklinio, priešmokyklinio, pradinio, pagrindinio, vidurinio ugdymo | 193 | 237 |
| 8. | Žaslių pagrindinė mokykla su Paparčių duagiafunkciu ir ikimokyklinio ugdymo skyriais | Ikimokyklinio, priešmokyklinio, pradinio, pagrindinio ugdymo | 138 | 207 |
| 9. | Gudienos mokykla-darželis ,,Rugelis“ su Stasiūnų skyriumi | Ikimokyklinio, priešmokyklinio, pradinio ugdymo | 77 | 173 |
| 10. | Palomenės pagrindinė mokykla | Ikimokyklinio, priešmokyklinio, pradinio, pagrindinio ugdymo | 114 | 129 |
| 11. | Kaišiadorių šventosios Faustinos mokykla | Ikimokyklinio, priešmokyklinio, pradinio, pagrindinio, socialinių įgūdžių ugdymo | 63 | 69 |

Rengiant tinklo pertvarkos planą, buvo atlikta išsami Kaišiadorių rajono savivaldybės švietimo būklės situacijos analizė, nustatyti 2021–2025 metų bendrojo plano prioritetai, strateginis tikslas, uždaviniai, nustatytos principinės nuostatos,rezultatų rodikliai. Pastaruosius ketverius metus vidutiniškai per metus mažėjo po 60 mokinių, o 2012–2015 metais buvo stebimas apie 110 mokinių mažėjimas per metus. Tinklo pertvarkos plane dėl mokinių mažėjimo planuojama nuo 2021 m. rugsėjo 1 d.:

1. Nutraukti Rumšiškių Antano Baranausko gimnazijos Pravieniškių skyriaus veiklą, nes ten liktų tik šeši 4 kl. mokiniai. Šie mokiniai tęs mokymąsi Gimnazijoje.
2. Žaslių pagrindinės mokyklos Paparčių daugiafunkciame skyriuje nebevykdyti ikimokyklinio ir priešmokyklinio ugdymo programų, nes ten liktų tik 4 ugdytiniai.
3. Pakeisti Kaišiadorių šventosios Faustinos mokyklos (kasmet mokosiapie 60 mokinių) tipą iš pragrindinės į mokyklą-daugiafunkcį centrą, kuriame būtų vykdomos pritaikytos ikimokyklinio, priešmokyklinio, individualizuotos pradinio, pagrindinio ir socialinių įgūdžių ugdymo programos, teikiamos nestacionarios socialinės globos paslaugos neįgaliems vaikams ir suaugusiems (dienos socialinė globa, trumpalaikė socialinė globa) ir kitos socialinės, darbo įgūdžių ugdymo paslaugos neįgaliems gyventojams.

 2023 m. tinklo planas bus peržiūrimas ir tikslinamas, nes probleminė situacija dėl mokinių mažėjimo stebima Kaišiadorių r. Kruonio gimnazijoje, Palomenės pagrindinėje mokykloje bei šventosios Faustinos mokykloje:

1. Kruonio gimnazijoje planuojamas mokinių pokytis:

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Mokslo metai** | **1 kl.** | **2 kl.** | **3 kl.** | **4 kl.** | **5 kl.** | **6 kl.** | **7 kl.** | **8 kl.** | **Iš viso** | **9 kl.** | **10 kl.** | **Iš viso** | **11 kl.** | **12 kl.** | **Iš viso** |
| 2020-2021 | 12 | 12 | 9 | 14 | 23 | 17 | 20 | 12 | **119** | 16 | 14 | **149** | 26 | 18 | **193** |
| 2021-2022 | 14 | 12 | 12 | 9 | 14 | 23 | 17 | 20 | **121** | 12 | 16 | **149** | 14 | 26 | **189** |
| 2022-2023 | 14 | 14 | 12 | 12 | 9 | 14 | 23 | 17 | **115** | 20 | 12 | **147** | 16 | 14 | **177** |
| 2023-2024 | 12 | 14 | 14 | 12 | 12 | 9 | 14 | 23 | **110** | 17 | 20 | **147** | 12 | 16 | **175** |
| 2024-2025 | 10 | 12 | 14 | 14 | 12 | 12 | 9 | 14 | **97** | 23 | 17 | **137** | 20 | 12 | **169** |

Pagal Mokyklų, vykdančių formaliojo švietimo programas, tinklo kūrimo taisyklių 25.7 papunktį 11 klasės gali būti formuojamos, kai yra ne mažiau negu 12 mokinių. Pažymėtina, kad pagal Tinklo kūrimo taisyklių 25.7 papunktį savivaldybės mokyklos klasėje ar jungtinėje klasėje mažesnis mokinių skaičius už Taisyklių 1 priede nustatytą mažiausią mokinių skaičių gali būti tik tais atvejais, kai savivaldybės mokyklos savininkas (dalyvių susirinkimas) (toliau – mokyklos savininkas) bendrojo ugdymo mokyklai papildomai skiria mokymo lėšų (išskyrus mokymo lėšas, skiriamas iš Lietuvos Respublikos valstybės biudžeto) tiek, kiek jų trūksta iki lėšų sumos, skiriamos iš Lietuvos Respublikos valstybės biudžeto atitinkamai klasei, turinčiai nustatytą mažiausią mokinių skaičių pagal Lietuvos Respublikos Vyriausybės patvirtintą Mokymo lėšų aprašą. Atsižvelgiant į esamą situaciją, siūloma Kruonio gimnazijos situaciją peržiūrėti kiekvienais metais, o nesusidarant 12 mokinių 11 klasėje nutraukti vidurinio ugdymo programos vykdymą ir pertvarkyti mokyklą į pagrindinę.

1. Kaišiadorių r. Palomenės pagrindinė mokykloje planuojamas mokinių pokytis:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Mokslo metai** | **1 kl.** | **2 kl.** | **3 kl.** | **4 kl.** | **5 kl.** | **6 kl.** | **7 kl.** | **8 kl.** | **9 kl.** | **10 kl.** | **Iš viso** |
| 2020-2021 | 13 | 4 | 13(4/9) | 11 | 9 | 17 | 10 | 13 | 13 | 15 | **114** |
| 2021-2022 | 8 | 13 | 4 | 13(4/9) | 11 | 9 | 17 | 10 | 13 | 13 | **107** |
| 2022-2023 | 7 | 8 | 13 | 11(7/4) | 9 | 11 | 9 | 17 | 10 | 13 | **101** |
| 2023-2024 | 7 | 15 (8/7) | 8 | 13 | 4 | 13(4/9) | 11 | 9 | 17 | 10 | **96** |
| 2024-2025 |  8 | 15(7/8) |  7 | 15(7/8) | 13 |   | 13(4/9) | 11 | 9 | 17 | **93** |

Mokyklos kritiniai metai – 2023, kai jungtinės klasės bus formuojamos pagrindinio ugdymo programoje, todėl yra tikimybė spręsti klausimą dėl mokyklos reorganizavimo.

1. Kaišiadorių šventosios Faustinos mokyklos situaciją tikėtina teks peržiūrėti 2023 m., nes Lietuvos Respublikos Seimas Švietimo įstatyme įteisino įtraukties principą (švietimo sistema sudaro sąlygas kiekvienam asmeniui ugdytis, plėtoti savo galias ir gebėjimus, gauti reikiamą pagalbą, patirti sėkmę mokantis bei socialinėje, kultūrinėje ir (ar) kitose veiklose ir būti nediskriminuojamam dėl ugdymosi poreikių įvairovės ir (ar) švietimo pagalbos reikmės), t. y. nurodoma sudaryti sąlygas mokiniams, turintiems didelių specialiųjų ugdymosi poreikių, ir mokiniams, turintiems labai didelių specialiųjų ugdymosi poreikių, ugdytis kartu su bendraamžiais, t. y. bendrųjų bendrojo ugdymo mokyklų bendrosiose klasėse. Ši nuostata įsigalios 2021 m. rugsėjo 1 d.

 Šiuo metu siūlome keisti mokyklos tipą iš pragrindinės į mokyklą-daugiafunkcį centrą, plėsti paslaugų pasiūlos įvairovę, stiprinti edukacinę aplinką ir teikti integralią švietimo, socialinę, reabilitacinę (ergoterapijos, psichoterapijos, socialinių įgūdžių ugdymo) pagalbą bei išlaikyti regioninės mokyklos statusą, priešingu atveju teks spręsti klausimą dėl mokyklos reorganizavimo.

 Kviečiame susipažinti su Tinklo plano projektu ir siūlymus teikti el. p. rimute.arlauskiene@kaisiadorys.lt iki 2021 m. sausio 25 d.

Kaišiadorių rajono savivaldybės administracijos Švietimo, kultūros ir sporto skyrius

 PROJEKTAS

KAIŠIADORIŲ RAJONO SAVIVALDYBĖS MOKYKLŲ TINKLO PERTVARKOS 2021– 2025 M. BENDRASIS PLANAS

# I SKYRIUS

# BENDROSIOS NUOSTATOS

1. Kaišiadorių rajono savivaldybėje mokyklų tinklas buvo tvarkomas vadovaujantis Kaišiadorių rajono savivaldybės mokyklų tinklo pertvarkos 2016–2020 m. bendruoju planu (toliau – Planas), patvirtintu Kaišiadorių rajono savivaldybės tarybos 2016 m. vasario 18 d. sprendimu Nr. V17-47 ,,Dėl Kaišiadorių rajono savivaldybės bendrojo ugdymo mokyklų tinklo pertvarkos 2016–2020 m. bendrojo plano patvirtinimo“, kurio įgyvendinimo situaciją buvo numatyta peržiūrėti 2018 m. ir prireikus jį patikslinti.

Įgyvendinant Kaišiadorių rajono savivaldybės bendrojo ugdymo mokyklų tinklo pertvarkos bendrąjį planą, atlikti šie darbai:

* 1. Nutraukta Kaišiadorių r. Žiežmarių gimnazijos Pakertų skyriaus veikla (Kaišiadorių rajono savivaldybės administracijos direktoriaus pavaduotojo 2016 m. birželio 8 d. įsakymas Nr. V30-14 ,,Dėl Kaišiadorių r. Žiežmarių gimnazijos Pakertų skyriaus veiklos nutraukimo“).
	2. Pakeistas Kaišiadorių rajono Paparčių pagrindinės mokyklos tipas į Kaišiadorių r. Paparčių mokyklą-daugiafunkcį centrą (Kaišiadorių rajono savivaldybės administracijos direktoriaus pavaduotojo 2016 m. gegužės 9 d. įsakymas Nr. V30-11 ,,Dėl Kaišiadorių r. Paparčių mokyklos-daugiafunkcio centro nuostatų tvirtinimo“).
	3. Reorganizuota – prijungta prie Kaišiadorių Vaclovo Giržado progimnazijos – Kaišiadorių rajono Antakalnio pagrindinė mokykla. Po reorganizacijos ji tapo Kaišiadorių Vaclovo Giržado progimnazijos skyriumi, vykdančiu ikimokyklinio, priešmokyklinio ugdymo programas (Kaišiadorių rajono savivaldybės tarybos 2016 m. balandžio 28 d. sprendimas Nr. V17-288 ,,Dėl Kaišiadorių rajono Antakalnio pagrindinės mokyklos reorganizavimo, reorganizavimo sąlygų aprašo patvirtinimo“).
	4. Nutraukta Kaišiadorių r. Kruonio gimnazijos Kalvių skyriaus veikla (Kaišiadorių rajono savivaldybės tarybos 2018 m. lapkričio 29 d. sprendimas Nr. V17-288 ,,Dėl Kaišiadorių r. Kruonio gimnazijos nuostatų tvirtinimo“).

2. Planas 2018 m. buvo peržiūrėtas ir patikslintas atskirais Savivaldybės tarybos sprendimais:

# 2.1. Kaišiadorių rajono savivaldybės tarybos 2019 m. sausio 31 d. sprendimu Nr. V17-5 ,,Dėl Kaišiadorių rajono savivaldybės tarybos 2016 m. vasario 18 d. sprendimo Nr. V17-47 ,,Dėl Kaišiadorių rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano patvirtinimo“ pakeitimo“ buvo nuspręsta:

 2.1.1. Nuo 2019 m. rugsėjo 1 d. reorganizuoti Kaišiadorių r. Pravieniškių Stasio Tijūnaičio pagrindinę mokyklą – prijungti prie Kaišiadorių r. Rumšiškių Antano Baranausko gimnazijos, ir ji tapo Pravieniškių skyriumi, vykdančiu pradinio ugdymo programą.

2.1.2. Atlikti Kaišiadorių suaugusiųjų ir jaunimo mokyklos vidaus struktūros pertvarką ir nuo 2020 m. rugsėjo 1 d. nutraukti mokymą jaunimo klasėse.

2.1.3. Nuo 2019 m. rugsėjo 1 d. reorganizuoti Kaišiadorių r. Stasiūnų mokyklą-darželį ,,Nykštukas“ – prijungti prie Kaišiadorių r. Gudienos mokyklos-darželio ,,Rugelis“, ir jis tapo skyriumi, vykdančiu pradinio, priešmokyklinio ir ikimokyklinio ugdymo programas.

2.1.4. Nuo 2019 m. rugsėjo 1 d. reorganizuoti Kaišiadorių r. Pakertų lopšelį-darželį ir Kaišiadorių r. Žiežmarių lopšelį-darželį ,,Varpelis“ – prijungti prie Kaišiadorių r. Žiežmarių mokyklos-darželio ,,Vaikystės dvaras“, ir jie tapo skyriais, vykdančiais ikimokyklinio ir priešmokyklinio ugdymo programas.

2.1.5. Nuo 2020 m. rugsėjo 1 d. steigti jungtinę mokyklą, sujungiant Kaišiadorių r. Paparčių mokyklą-daugiafunkcį centrą, Kaišiadorių r. Žaslių pagrindinę mokyklą ir Kaišiadorių r. Palomenės pagrindinę mokyklą.

2.2. Kaišiadorių rajono savivaldybės tarybos 2020 m. sausio 30 d. sprendimu Nr.V17E-6

,,Dėl Kaišiadorių rajono savivaldybės tarybos 2016 m. vasario 18 d. sprendimo Nr. V17-47 ,,Dėl Kaišiadorių rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano patvirtinimo“ pakeitimo“ buvo nuspręsta nesteigti jungtinės mokyklos, tačiau reorganizuoti Kaišiadorių r. Paparčių mokyklą-daugiafunkcį centrą ir Kaišiadorių r. Žaslių lopšelį-darželį ,,Žaliasis klevelis“ prijungti prie Kaišiadorių r. Žaslių pagrindinės mokyklos, ir jie tapo skyriais, vykdančiais, ikimokyklinio, priešmokyklinio ugdymo programas bei neformaliojo vaikų ir suaugusiųjų švietimo programas, sudarytos sąlygos Paparčių bendruomenei reikalingoms kultūros, socialinėms ir kitoms paslaugoms teikti.

**II SKYRIUS**

**KAIŠIADORIŲ RAJONO SAVIVALDYBĖS MOKYKLŲ TINKLO PERTVARKOS 2016–2020 METŲ BENDROJO PLANO PAGRINDINIŲ REZULTATŲ RODIKLIŲ ĮVERTINIMAS**

1. Plano įgyvendinimo stebėsena analizuojama pagal pagrindinių rezultatų rodiklius:

|  |  |
| --- | --- |
|  | PAGRINDINIAI REZULTATŲ RODIKLIAI |
| Rodiklis  | 2014–2015 m. m. buvusi būklė |  2018 m. planuota | *2018 m. buvusi būklė* | 2020 m. planuota būklė | *2019–2020 m. esama būklė* |
| 2.1. Pradinio išsilavinimo įgijimas | Pradinį išsilavinimą įgijo 96,3 proc. mokinių. | Ne mažiau kaip 97 proc. mokinių įgyja pradinį išsilavinimą. | *99,0 proc. mokinių įgijo pradinį išsilavinimą.* | Ne mažiau kaip 98 proc. mokinių įgyja pradinį išsilavinimą. | *97,8 proc. mokinių įgijo pradinį išsilavinimą.* |
| 2.2. Pagrindinio išsilavinimo įgijimas | Pagrindinį išsilavinimą įgijo 87,2 proc. mokinių. | Ne mažiau kaip 88 proc. mokinių įgyja pagrindinį išsilavinimą. | *90,1 proc. mokinių įgijo pagrindinį išsilavinimą.* | Ne mažiau kaip 90 proc. mokinių įgyja pagrindinį išsilavinimą. | *96,7 proc. mokinių įgijo pagrindinį išsilavinimą.* |
| 2.3. Vidurinio išsilavinimo įgijimas | 87,8 proc. mokinių nuo išklausiusiųjų 12 klasės kursą įgijo vidurinį išsilavinimą.  | Ne mažiau kaip 89 proc. mokinių nuo išklausiusiųjų 12 klasės kursą įgyja vidurinį išsilavinimą.  | *74,2 proc. mokinių įgijo vidurinį išsilavinimą.* | Ne mažiau kaip 90 proc. mokinių nuo išklausiusiųjų 12 klasės kursą įgyja vidurinį išsilavinimą. | *72,8 proc. mokinių įgijo vidurinį išsilavinimą.* |
| 2.4. Pagrindimo ugdymo programos mokinių, pasiekusių bent pagrindinį mokymosi pasiekimų lygį, dalis (proc.) (standartizuotų testų rezultatai) | 44,8 proc. pagrindinio ugdymo programos mokinių pasiekė pagrindinį mokymosi pasiekimų lygį. | Ne mažiau kaip 47 proc. pagrindinio ugdymo programos mokinių pasiekė pagrindinį mokymosi pasiekimų lygį. | *49,4 proc. pagrindinio ugdymo programos mokinių pasiekė pagrindinį mokymosi pasiekimų lygį.* | Ne mažiau kaip 50 proc. pagrindinio ugdymo programos mokinių pasiekė pagrindinį mokymosi pasiekimų lygį. | *2018–2019 m. m. 48,9 proc. (6 kl.) mokinių pasiekė pagrindinį mokymosi pasiekimų lygį**(2020 m. NMPP nebuvo vykdomas).* |
| 2.5. Kurso kartojimas | 0,8 proc. mokinių. | Kursą kartoja 0,7 proc. mokinių | *1,3 proc. mokinių kartoja kursą.* | Kursą kartoja 0,6 proc. mokinių. | *0,9 proc. mokinių kartoja kursą.* |
| 2.6. Bendrojo ugdymo mokyklų mokinių, besimokančių pagal suaugusiųjų pradinio, pagrindinio ir vidurinio ugdymo programas, dalis (proc.) | Pagal suaugusiųjų pradinio, pagrindinio ir vidurinio ugdymo programas mokėsi 12,3 proc. mokinių. | Pagal suaugusiųjų pradinio, pagrindinio ir vidurinio ugdymo programas mokosi 13 proc. mokinių. | *13,1 proc. mokinių mokosi pagal suaugusiųjų pradinio, pagrindinio ir vidurinio ugdymo programas.* | Pagal suaugusiųjų pradinio, pagrindinio ir vidurinio ugdymo programas mokosi 15 proc. mokinių. | *13,3 proc. mokinių mokosi pagal suaugusiųjų pradinio, pagrindinio ir vidurinio ugdymo programas.* |
| 2.7. 1–8 klasių mokinių, besimokančių jungtinėse klasėse, dalis (proc.) | 1–8 klasių mokinių, besimokančių jungtinėse klasėse, buvo 8,8 proc. | 1–8 klasių mokinių, besimokančių jungtinėse klasėse, 8 proc. | *6,2 proc.* *1–8 klasių mokinių mokosi jungtinėse klasėse.* | 1–8 klasių mokinių, besimokančių jungtinėse klasėse, 7 proc. | *4,6 proc. mokinių mokosi 1–8 jungtinėse klasėse.* |
| 2.8. Vienam mokiniui vidutiniškai per metus tekusios ūkio lėšos (tūkst. Eur) | Vienam mokiniui vidutiniškai per metus teko 808 Eur ūkio lėšų. | Vienam mokiniui vidutiniškai per metus tenka 810 Eur ūkio lėšų. | *Vienam mokiniui vidutiniškai per metus teko 882 Eur ūkio lėšų.* | Vienam mokiniui vidutiniškai per metus tenka 810 Eur ūkio lėšų. | *Vienam mokiniui faktiškai 2019 m. buvo panaudota 898 Eur ūkio lėšų.*  |
| 2.9. Vienam mokiniui vidutiniškai per metus tekusios ugdymo lėšos(tūkst. Eur) | Vienam mokiniui vidutiniškai per metus teko 1240 Eur ugdymo lėšų. | Vienam mokiniui vidutiniškai per metus tenka 1250 Eur ugdymo lėšų.  | *Vienam mokiniui vidutiniškai per metus teko 1427 Eur ugdymo lėšų.* | Vienam mokiniui vidutiniškai per metus tenka 1250 Eur ugdymo lėšų.  | *Vienam mokiniui faktiškai 2019 m. buvo panaudota 1672 Eur ugdymo lėšų.* |
| 2.10. Tuščių mokymosi vietų užpildymas | Tuščių mokymosi vietų – 136 (3,59 proc.). | Tuščių mokymosi vietų – 130 (3,57 proc.). | *Tuščių mokymosi vietų – 71 (2,5 proc.).* | Tuščių mokymosi vietų – 125 (3,5 proc.). | *Nebeaktualu.* |
| 2.11. Savivaldybės mokyklų, paskelbusių švietimo pažangos ataskaitas, dalis (proc.) | 40 proc. savivaldybės mokyklų paskelbė švietimo pažangos ataskaitas. | 60 proc. savivaldybės mokyklų paskelbė švietimo pažangos ataskaitas. | *100 proc. savivaldybės mokyklų paskelbė švietimo pažangos ataskaitas.* | 80 proc. savivaldybės mokyklų paskelbė švietimo pažangos ataskaitas. | *90 proc. savivaldybės mokyklų paskelbė švietimo pažangos ataskaitas.* |
| 2.12. Aukštos kvalifikacijos mokytojų (mokytojų metodininkų ir mokytojų ekspertų) dalis (proc.) |  Mokytojo metodininko ir mokytojo eksperto kvalifikacines kategorijas turėjo 33 proc. mokytojų. | Mokytojo metodininko ir mokytojo eksperto kvalifikacines kategorijas turės 35 proc. mokytojų. | *Mokytojo metodininko ir mokytojo eksperto kvalifikacines kategorijas turės 29,1 proc. mokytojų.* | Mokytojo metodininko ir mokytojo eksperto kvalifikacines kategorijas turės 40 proc. mokytojų. | *36,3 proc. mokytojų turi įgiję mokytojo metodininko ir mokytojo eksperto kvalifikacines kategorijas.* |
| 2.13. Ugdymo bazės atnaujinimas | 93 proc. mokyklos pastatų iš dalies atnaujinta. | 94 proc. mokyklos pastatų iš dalies atnaujinta. | *94 proc. mokyklos pastatų iš dalies atnaujinta.* | 95 proc. mokyklos pastatų iš dalies atnaujinta. | *95 proc. mokyklos pastatų iš dalies atnaujinta.* |

# III SKYRIUS

# SAVIVALDYBĖS ŠVIETIMO BŪKLĖS ANALIZĖ IR PROGNOZĖS

1. Demografinė būklė:
	1. Kaišiadorių rajono savivaldybės plotas – 1087 km2. Oficialios statistikos portalo duomenimis iš viso Kaišiadorių rajono savivaldybėje 2020 metų pradžioje gyveno 29526 gyventojai iš jų 10441 mieste, o 2019 m. metų pradžioje gyventojų skaičius buvo 29904 (pokytis −378). Savivaldybės teritorijoje nuo 0 iki 14 metų amžiaus gyveno 13,3 proc. gyventojų, 15–64 amžiaus – 66,8 proc. Gyventojų, o 65 ir vyresnio amžiaus – 19,9 proc. 2019 m. gimė 236 vaikai, iš jų 49 – užsienyje, mirė 446 gyventojai, taigi natūralus gyventojų prieaugis yra neigiamas (−6.4). Per pastaruosius penkerius metus savivaldybėje gimstamumas buvo mažėjantis.

1 pavyzdys. Gimstamumas

* 1. Pirmokų skaičiaus kaita. Per pastaruosius penkerius metus pastebima, kad didžiausias pirmokų mažėjimas buvo 2018–2019 mokslo metais (54 mokiniai), o nuo 2019 metų stebimas pirmos klasės mokinių didėjimas. Nuo 2016 iki 2020 metų sumažėjo 30 mokinių.

2 pavyzdys. Pirmokų skaičiaus kaita mokyklose

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Mokslo metai | 2017–2018 | 2018–2019 | 2019–2020 | 2020–2021 | Planuo-jama 2021–2022 | Planuo-jama 2022–2023 | Planuo-jama 2023–2024 | Planuo-jama 2024–2025 |
| Pirmokų skaičius savivaldybės mokyklose | 270 | 248 | 264 | 272 | **263** | **267** | **272** | **254** |

1. Ekonominė ir socialinė būklė:
	1. Statistikos departamento paskelbtais duomenimis, darbingo amžiaus gyventojų skaičius (bendras) Kaišiadorių r. savivaldybėje 2016–01–01 – 20015, 2017–01–01 – 19621, 2018–01–01 – 19244, 2019–01–01 – 19003, o 2020–01–01 – 18758. Vidutinis metinis bedarbių procentas nuo darbingo amžiaus gyventojų skaičiaus 2016 metais savivaldybėje sudarė 7,0% (šalyje – 8,1%), o 2017 metais – 7,4% (šalyje – 7,9%), 2018 metais – 8,1% (šalyje – 8,5%), 2019 metais – 8,1% (šalyje – 8,4%), 2020 metais (per 10 mėnesių) – 11,0% (šalyje – 11,9%). Paskutinių ketverių metų bedarbių procentas nuo darbingo amžiaus gyventojų skaičiaus savivaldybėje panašus kaip ir šalyje, išskyrus 2016 m., nes jis buvo 1,1 % dalimi mažesnis už šalies.
	2. Kaišiadorių savivaldybėje 2019 m. buvo 146 socialinės rizikos šeimų (2015 m. – 157), jose augo 359 vaikai (2015 m. – 357). 2020 m. paskutiniais duomenimis, savivaldybėje buvo 130 socialinės rizikos šeimų, jose augo 300 vaikų. Pagal kiekvieno ketvirčio duomenis, vidutiniškai socialinės rizikos šeimų skaičiaus pokytis svyruoja nuo 10 iki 15. Nuo 2018 m. pradėjus taikyti atvejo vadybą savivaldybėje socialinės rizikos šeimų sumažėjo nuo 170 iki 130, t. y. apie 40 šeimų.

6.3. Nemokamai maitinamų mokinių skaičius per 3 metus keitėsi taip: 2017 m. buvo maitinami 583, 2018 m. – 624, 2019 m. – 583 mokiniai, 2020 m. spalio 1 d. duomenimis – 968 mokiniai. Nemokamai maitinamų mokinių skaičiaus kitimui turi įtakos gyventojų nedarbo lygis ir tėvų pajamos bei nuo 2020 m. rugsėjo 1 d. įvestas nemokamas maitinamas priešmokyklinio ugdymo ir 1 klasių mokiniams.

7. Švietimo valdymo informacinės sistemos duomenimis, savivaldybės bendrojo ugdymo mokyklose mokėsi užsieniečių: 2017–2018 m. m. – 4 mokiniai; 2018–2019 m. m. – 1 mokinys; 2019–2020 m. m. – 2 mokiniai; 2020–2021 – 3 mokiniai.

8. Ugdymo prieinamumo ir tęstinumo užtikrinimas:

8.1. 2015–2016 m. m. savivaldybėje buvo 7 ikimokyklinio ugdymo įstaigos, 3 mokyklos-darželiai, 5 pagrindinės mokyklos, 1 progimnazija, Jaunimo ir suaugusiųjų mokykla, Specialioji mokykla, 4 gimnazijos ir 2 neformaliojo vaikų švietimo įstaigos (Meno mokykla ir Kūno kultūros ir sporto centras).

8.2. 2016–2020 metais dėl mokinių skaičiaus mažėjimo buvo reorganizuotos 3 pagrindinės mokyklos, 1 mokykla-darželis, 3 lopšeliai-darželiai, atlikta vidaus struktūruos pertvarka Suaugusiųjų ir jaunimo mokykloje, ji pertvarkyta į Suaugusiųjų mokyklą (nutrauktas mokymas jaunimo klasėse) bei nutraukta 2 skyrių veikla. Reorganizuota Pedagoginė psichologinė tarnyba ir Švietimo ir kultūros paslaugų centras, jie tapo Švietimo ir sporto paslaugų centro skyriais, o nuo 2020 m. rugsėjo 1 d. vėl įkurta Pedagoginė psichologinė tarnyba.

 2016–2020 m. naujai įsteigtos 5 ikimokyklinio ir 3 priešmokyklinio ugdymo grupės.

 Nuo 2020 m. rugsėjo 1 d. savivaldybėje veikia 4 gimnazijos, suaugusiųjų mokykla, progimnazija, specialioji mokykla, 2 pagrindinės mokyklos, 2 mokyklos-darželiai, 4 lopšeliai- darželiai, 2 neformaliojo vaikų švietimo mokyklos (Meno mokykla ir Švietimo ir sporto paslaugų centras), Pedagoginė psichologinė tarnyba.

8.3. Savivaldybės teritorijoje yra Vilniaus komunalinių paslaugų mokyklos Kaišiadorių skyrius, Kaišiadorių vyskupijos Carito VšĮ Paparčių Šv. Juozapo vaikų globos namai. Neformalųjį suaugusiųjų švietimą vykdo Kaišiadorių r. švietimo ir sporto paslaugų centro Neformaliojo švietimo skyrius, Rumšiškių muziejaus dvaro akademija, Kaišiadorių švietimo centras.

8.4. Savivaldybės mokyklose 1–12 klasėse 2020–2021 m. m. mokosi 655 specialiųjų poreikių mokiniai, 2019–2020 m. m. mokėsi 567, 2018–2019 m. m. – 587, 2017–2018 m. m. – 619 mokinių. Šiuo metu specialiąją pedagoginę pagalbą savivaldybėje teikia ne tik Kaišiadorių pedagoginės psichologinės tarnybos specialistai, bet ir logopedai, psichologai bei specialieji pedagogai, dirbantys mokyklose. 2017 m. pagalbos specialistų, tenkančių 100-tui mokinių, skaičius buvo 0,87, 2018 m. – 0,81, 2019 m. – 0,9.

8.5. Savivaldybės bendrojo ugdymo mokyklose yra įsteigti 9 socialinio pedagogo etatai, 9,25 logopedo etatai, 6,5 psichologo etatai, 6,7 specialiojo pedagogo ir 21 mokytojų padėjėjų etatas. 2019 m. buvo atliktas tyrimas dėl švietimo pagalbos efektyvumo įvertinimo. Apibendrinus duomenis nustatyta, kad savivaldybės bendrojo ugdymo mokyklose:

8.5.1. vienas logopedas suteikė pagalbą vidutiniškai 49,8 vaiko (etatui priklauso 30 vaikų). Iš viso logopedo pagalbą gavo 56,53 % vaikų, kuriems reikalinga ši pagalba;

8.5.2. specialiojo pedagogo pagalbą vidutiniškai gauna 40,68 vaiko, tai yra vienam spec. pedagogui tenka 32,13 vaiko (etatui priklauso 24 vaikai);

8.5.3. vienas socialinis pedagogas vidutiniškai konsultavo po 89,32 vaikus bei po 8,4 šeimos. Socialiniai pedagogai nuolatos dirba su vaikais ir probleminėmis šeimomis, bendradarbiauja su atvejo vadybininkais, vykdo prevencinę veiklą;

8.5.4. vienas psichologas vidutiniškai konsultavo po 211 vaikų bei 18,81 tėvų. Psichologai įgyvendina įvairias prevencines programas klasėms ir mokinių grupėms, atlieka socioedukacinį (šviečiamąjį) darbą su tėvais ir mokytojais, lankosi tėvų susirinkimuose, klasių valandėlėse ir atlieka adaptacijos, klasių mikroklimatų tyrimus. 7 švietimo įstaigos visiškai neturi psichologų, nors pagal spec. poreikių vaikų skaičių turėtų turėti po dalį etato, ir 3 švietimo įstaigos turi mažiau, nei reikėtų pagal skirtų etatų skaičių. Išvada: savivaldybės švietimo įstaigose švietimo pagalbos specialistų poreikis nėra tenkinamas, nes trūksta specialistų. Labiausiai reikalingi logopedai, specialieji pedagogai, psichologai.

9.Prognozuojama mokinių skaičiaus kaita. Savivaldybės pavaldumo mokyklose pastebimas mokinių skaičiaus mažėjimas**.** Išanalizavus 2016–2020 metų mokinių skaičiaus kaitą savivaldybėje, matyti, kad bendras mokinių skaičius savivaldybės mokyklose sumažėjo 240 mokinių, o 2012–2015 metų laikotarpiu bendras mokinių skaičius buvo sumažėjęs 438 mokiniais. Pastaruosius ketverius metus vidutiniškai per metus sumažėja po 60 mokinių, o 2012–2015 metais buvo stebimas apie 110 mokinių mažėjimas per metus. Darytina išvada, kad mokinių mažėjimas yra ženkliai mažesnis. 2021–2025 metais dėl mokinių mažėjimo planuojama nutraukti vieno skyriaus veiklą (Kaišiadorių r. Rumšiškių Antano Baranausko gimnazijos Pravieniškių skyrius), atlikti vienos mokyklos vidaus struktūros pertvarką (Kaišiadorių r. Kruonio gimnaziją pertvarkyti į pagrindinę mokyklą), reorganizuoti 1 mokyklą (Kaišiadorių r. Palomenės pagrindinė mokykla).

3 pavyzdys. Mokinių skaičiaus kitimas ir prognozės

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Mokslo metai | 2017-09-01 | 2018-09-01 | 2019-09-01 | 2020-09-01 | Planuo-jama2021–2022 | Planuo-jama 2022–2023 | Planuo-jama 2023–2024 | Planuo-jama2024–2025 |
| Mokinių sk. (1–12 kl.) | 3629 | 3452 | 3366 | 3389 | **3372** | **3383** | **3391** | **3377** |

10. Ugdymo kokybė vertinama atsižvelgiant į mokyklų pateiktus trejų paskutinių mokslo metų mokinių mokymosi pasiekimus, mokymosi sėkmingumą ir neformalųjįugdymą.

10.1. Mokymosi pasiekimai. Savivaldybės mokyklose per trejus metus stebimas pradinio ugdymo išsilavinimo įgijimo procentinis mažėjimas bei išlieka žema vidurinio ugdymo išsilavinimo įgijimo procentinė dalis. Vidurinio ugdymo išsilavinimui įgyti įtakos turi Suaugusiųjų mokyklos mokiniai, nes vien 2019–2020 m. m. pabaigoje 61 mokinys iš 65 gavo mokymosi pasiekimo pažymėjimus, t. y. beveik visi mokiniai, neįgiję vidurinio išsilavinimo, yra Suaugusiųjų mokyklos Pravieniškių skyriaus mokiniai.

4 pavyzdys Pradinį, pagrindinį ir vidurinį išsilavinimą įgijusių mokinių dalis (proc.)

|  |  |  |  |
| --- | --- | --- | --- |
|  | 2017–2018 m. m. | 2018–2019 m. m. | 2019–2020 m. m |
| Įgijo pradinį išsilavinimą  | 99,0 | 98,2 | 97,8 |
| Įgijo pagrindinį išsilavinimą %  | 90,1 | 92,8 | 96,7 |
| Įgijo vidurinį išsilavinimą %  | 74,2 | 78,8 | 72,8 |

10.2. Pagrindinio ugdymo pasiekimų patikrinimas. Pagal LR Švietimo, mokslo ir sporto ministerijos kiekvienais metais pateikiamus Švietimo būklės analizės šalyje ir regionuose duomenis, Savivaldybėje pagrindinio ugdymo pasiekimų patikrinime dalyvavusių mokinių, pasiekusių pagrindinį pasiekimų lygį, dalis (proc.) yra mažėjanti: 2017 m. pagrindinį lygį pasiekė – 64,2 proc., 2018 m. – 47,7 proc., 2019 m. – 47,0 proc. 2019 m. patikrinti 279 mokinių lietuvių kalbos ir literatūros pasiekimai, bendras įvertinimo vidurkis – 5,99, kuris 0,23 vidurkio dalimi didesnis negu 2018 m. 2018 m. bendras įvertinimo vidurkis – 5,76, kuris 0,77 vidurkio dalimi mažesnis negu 2017 m. 2019–2020 m. m. pagrindinio ugdymo pasiekimų patikrinimas nebuvo vykdomas.

5 pavyzdys. PUPP mokinių, išlaikiusių ir gavusių teigiamą bei neigiamą įvertinimą, proc.:

10.3. 2019 m. patikrinta 274 mokinių matematikos pasiekimai, bendras įvertinimo vidurkis – 4,47, kuris 0,4 vidurkio dalimi didesnis negu 2018 m. 2018 m. bendras įvertinimo vidurkis – 4,47, kuris 0,93 vidurkio dalimi didesnis negu 2017 m.

6 pavyzdys. PUPP mokinių, išlaikiusių ir gavusių teigiamą bei neigiamą įvertinimą, proc.:

10.4. Pagal LR Švietimo, mokslo ir sporto ministerijos kiekvienais metais pateikiamus Švietimo būklės analizės šalyje ir regionuose duomenis, Savivaldybėje valstybinių brandos egzaminų apibendrintas rodiklis išlieka aukštas: 2017 m. jis buvo 235,2, 2018 m. – 234, 2019 m. – 260,1. Analizuojant trejų metų valstybinių brandos egzaminų vidurkius, stebimas jų prastėjimas, nes paskutiniųjų metų visų dalykų vidurkiai yra žemesni už šalies, išskyrus informacinių technologijų.

 7 pavyzdys. 2018–2020 m. Kaišiadorių rajono savivaldybės mokyklų ir šalies mokyklų valstybinių brandos egzaminų įvertinimo vidurkių palyginimas:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|   | Lietuvių k. ir literatūra | Matematika | Anglų k. | Biologija | Chemija | Fizika | Istorija | Geografija | Informacinės technologijos |
| *Kaišiadorių r. sav. mokyklų vidurkis 2020 m.* | *39,7* | *25,5* | *65,2* | *45,7* | *31,2* | *40,7* | *49,7* | *47,7* | ***49,1*** |
| Šalies mokyklų vidurkis 2020 m. | **44,4** | **26,6** | **71,0** | **55,1** | **52,3** | **46,5** | **54,2** | **48,1** | 46,7 |
| *Kaišiadorių r. sav. mokyklų vidurkis 2019 m.* | ***52,0*** | ***37,3*** | *64,1* | ***53,5*** | ***62,8*** | *45,9* | ***50,3*** | ***50,5*** | ***71,2*** |
| Šalies mokyklų vidurkis 2019 m. | 46,1 | 34,9 | **65,9** | 51,6 | 57,1 | **48,1** | 47,8 | 43,7 | 54,7 |
| *Kaišiadorių r. sav. mokyklų vidurkis 2018 m.*  | ***48,8*** | *30,8* | *59,9* | ***58,6*** | *52,0* | ***43,1*** | *41,5* | ***46*** | *58,3* |
| Šalies mokyklų vidurkis 2018 m. | 46,2 | **34,8** | **67,8** | 57,6 | **57,4** | 43,0 | **45,1** | 41,5 | **58,7** |

10.5. Mokymosi sėkmingumas. Palyginus trejų metų duomenis, matyti, kad paliktų kartoti mokinių skaičius mažėjo, o dvejus metus iš eilės liko nepakitęs.

8 pavyzdys. Kursą kartoti paliekamų mokinių dalis (proc.)

|  |  |  |  |
| --- | --- | --- | --- |
| Mokslo metai | Bendras mokinių skaičius | Paliktų kartoti mokinių skaičius | Procentinė dalis nuo bendro mokinių skaičiaus |
| 2017–2018 m. m. | 3629 | 46 | 1,3 |
| 2018–2019 m. m. | 3452 | 29 | 0,8 |
| 2019–2020 m. m. | 3366 | 29 | 0,9 |

10.6. Neformaliojo vaikų švietimo užsiėmimus lankančių mokinių skaičiaus kaita. Išanalizavus trejų metų duomenis, pastebėta, kad didėja neformaliojo vaikų švietimo užsiėmimus lankančių mokinių skaičius Kaišiadorių rajono savivaldybės bendrojo ugdymo mokyklose, neformaliojo vaikų švietimo mokyklose bei neformaliojo vaikų švietimo teikėjų programose.

9 pavyzdys. Neformaliojo švietimo galimybėmis mokykloje ir kitur besinaudojančių mokinių dalis (proc.):

|  |  |  |  |
| --- | --- | --- | --- |
| Metai | Bendras mokinių skaičius | Procentinė dalis nuo bendro mokinių skaičiaus | NVŠ programas lankančių mokinių procentinė dalis nuo bendro skaičiaus |
| 2017 m. | 3629 | 47 | 24 |
| 2018 m. | 3452 | 64,9 | 28 |
| 2019 m. | 3366 | 65,4 | 33 |

11. Mokyklų tinklo efektyvumas:

11.1. 2020–2021 m. m. savivaldybėje veikia keturios gimnazijos (dviejose mokosi daugiau kaip 400 mokinių, vienoje – daugiau negu 300 ir vienoje – mažiau kaip 200 mokinių), viena progimnazija (mokosi 939 mokiniai), dvi pagrindinės mokyklos (vienoje mažiau negu 120 mokinių, kitoje – daugiau negu 120 mokinių), viena Suaugusiųjų mokykla, kurioje mokosi 439 mokinių ir viena specialioji mokykla, turinti 63 mokinius, dvi mokyklos-darželiai, kuriose mokosi nuo 69 iki 94 mokinių (be priešmokyklinio ugdymo ir ikimokyklinio ugdymo grupių). Mažiausioje gimnazijoje mokosi 193, didžiausioje – 483 mokinių. Mažiausioje pagrindinėje mokykloje mokosi 114, didžiausioje – 138 mokiniai. Pastaba: pateikiamas tik 1–12 klasėse besimokančių mokinių skaičius.

11.2. 2020 m. rugsėjo 1 d. duomenimis, Kaišiadorių rajono savivaldybėje veikė šios mokyklos, turinčios skyrius:

11.2.1. Kaišiadorių r. Rumšiškių Antano Baranausko gimnazija su Dovainonių skyriumi, kuriame vykdomos ikimokyklinio ir priešmokyklinio ugdymo programos ir Pravieniškių skyriumi, kuriame vykdoma pradinio ugdymo programa; bendras besimokančiųjų skaičius – 518;

11.2.2. Kaišiadorių r. Kruonio gimnazija su universaliu daugiafunkciu skyriumi, kuriame vykdomos ikimokyklinio ir priešmokyklinio ugdymo programos ir teikiamos logopedo paslaugos; bendras besimokančiųjų skaičius – 237;

11.2.3. Kaišiadorių suaugusiųjų mokykla su Pravieniškių skyriais, kuriuose vykdomos suaugusiųjų pradinio, pagrindinio ir vidurinio ugdymo programos; bendras besimokančiųjų skaičius – 439;

11.2.4. Kaišiadorių Vaclovo Giržado progimnazija su Antakalnio skyriumi, vykdančiu ikimokyklinio ir priešmokyklinio ugdymo programas; bendras besimokančiųjų skaičius – 993;

11.2.5. Kaišiadorių r. Žaslių pagrindinė mokykla su Paparčių daugiafunkciu skyriumi, kuriame vykdomos ikimokyklinio, priešmokyklinio ugdymo programos, neformaliojo vaikų ir suaugusiųjų švietimo programos, sudaromos sąlygos Paparčių bendruomenei reikalingoms kultūros, socialinėms ir kitoms paslaugoms teikti ir ikimokyklinio ugdymo skyriumi, kuriame vykdoma ikimokyklinio ugdymo programa; bendras besimokančiųjų skaičius – 207;

11.2.6. Kaišiadorių r. Gudienos mokykla-darželis ,,Rugelis“ su Stasiūnų skyriumi, vykdančiu ikimokyklinio, priešmokyklinio ir pradinio ugdymo programas; bendras besimokančiųjų skaičius – 175;

11.2.7. Kaišiadorių r. Žiežmarių mokykla-darželis ,,Vaikystės dvaras“ su Pakertų skyriumi ,,Aitvaras“, vykdančiu ikimokyklinio ir priešmokyklinio ugdymo programas, ir Žiežmarių skyriumi,,Varpelis“, vykdančiu ikimokyklinio ir priešmokyklinio ugdymo programas; bendras besimokančiųjų skaičius – 247.

Beveik visose mokyklose ugdomi mokiniai pagal ikimokyklinio ugdymo programą, išskyrus Kaišiadorių r. Žiežmarių gimnaziją, Kaišiadorių suaugusiųjų mokyklą ir Kaišiadorių Algirdo Brazausko gimnaziją.

11.3. Kaišiadorių rajono savivaldybėje 1–8 klasių mokinių, besimokančių jungtinėse klasėse, dalis (proc.): 2017–2018 m. m. – 6,2 proc., 2018–2019 m. m. – 9,3 proc., 2019–2020 m. m. – 6,9 proc., 2020–2021 m. m. – 4,6 proc.

11.4. 2019 metais vienam mokiniui mokyti vidutiniškai buvo skirta 2460 Eur savivaldybės biudžeto ir mokymo lėšų. Iš jų: gimnazijose – 2575 Eur, progimnazijoje – 1763 Eur, pagrindinėse mokyklose – 4183 Eur, specialiojoje mokykloje – 5203 Eur, suaugusiųjų ir jaunimo mokykloje – 1730 Eur, mokyklose-darželiuose – 3001 Eur. Gimnazijose vieno mokinio mokymui didžiausia išleista suma – 2942 Eur, mažiausia – 2238 Eur, pagrindinėse mokyklose vieno mokinio mokymui didžiausia išleista suma – 4602 Eur, mažiausia – 3457 Eur. Mokyklose-darželiuose vieno mokinio mokymui didžiausia išleista suma – 3102 Eur, mažiausia – 2900 Eur. Apie 35 % visų išlaidų sudaro savivaldybės biudžeto lėšos, likusius 65 % – mokymo lėšos.

12. Mokytojai:

12.1. 2020 m. spalio 1 d. duomenimis savivaldybės mokyklose dirbo 271 mokytojas. Iš jų neturinčių kvalifikacinės kategorijos – 18 (6,6%), turinčių mokytojo kvalifikacinę kategoriją – 16 (6,0%), vyresniojo mokytojo – 136 mokytojai (50,2%), mokytojo metodininko – 94 mokytojai (34,7%), eksperto – 7 (2,6%) mokytojai. 2020 m. spalio 1 d. duomenimis, bendrojo ugdymo mokyklose iš viso buvo 31 pagalbos mokiniui specialistas, pagal kvalifikacines kategorijas jie pasiskirstę taip: specialisto kvalifikacinę kategoriją yra įgiję 8 (29,7 %), vyresniojo specialisto – 12 (40,6 %), metodininko kvalifikacinę kategoriją – 11 (29,7 % ).

12.2. Vidutiniškai mokytojai kvalifikaciją kelia 5 dienas per metus. Kaišiadorių r. švietimo ir sporto paslaugų centro Neformaliojo švietimo skyrius tiria kvalifikacinių renginių poreikį ir pagal galimybes tenkina mokytojų pageidavimus. Dėl 2021–2025 metais planuojamų reorganizuoti mokyklų bus rūpinamasi mokytojų kvalifikacija ir įdarbinimu (2 priedas).

12.3. 2020 m. spalio 1 d. duomenimis, savivaldybės mokyklose mokomuosius dalykus dėsto 64 mokytojai, vyresni nei 60 metų, t. y. 23,6 % visų dalykų mokytojų, ir tai yra gausiausia pagal amžių mokytojų grupė. Kitoje pagal skaičių didžiausioje 55–59 metų amžiaus grupėje yra 53 mokytojai, t. y. 19,6%. Savivaldybės mokyklose dirba tik 14 mokytojų, t. y. 5,2%, priklausančių 25–34 m. amžiaus grupei.

13. Mokinių ir mokytojų santykis yra vienas rodiklių, kurį didinant mažinamos išlaidos darbo užmokesčiui. Mažas mokinių ir mokytojų santykis rodo, kad klasės yra nedidelės. 2017 m. mokyklose vienam mokytojui vidutiniškai teko 12,30 mokinių, 2018 m. 11,98 mokinių, 2019 m. – 11,88 mokinių.

14. Mokinių vežiojimas:

14.1. Bendras pavežamų į mokyklą ir atgal 2019 m. mokinių skaičius – 1457, tai sudaro 44 % nuo bendro mokinių skaičiaus. Nepavežamų mokinių nėra.

14.2. Mokinių vežiojimo rūšys (būdai), vežamų mokinių skaičius ir dalis pagal atskiras mokinių vežimo rūšis (būdus) nuo bendro vežamų mokinių skaičiaus: maršrutiniu transportu pavežami 642 mokiniai (44 %), mokykliniais ir geltonaisiais autobusais – 560 mokiniai (38 %), kitais būdais (traukiniais ir privačiu transportu) – 255 mokiniai (18 %).

14.3. Lėšos, skiriamos mokiniams vežti – 362624 Eur per metus, iš jų 138628 Eur skirta maršrutiniam transportui, 223996 Eur skirta mokykliniam transportui (kartu su geltonaisiais autobusais). Vidutinė vieno mokinio pavėžėjimo kaina – apie 250 Eur per metus.

14.4. Visos mokyklos aprūpintos autobusais mokiniams vežti į mokyklą ir atgal. Visų mokyklų autobusai yra geros arba patenkinamos būklės. Mokyklos turi po 2–4 autobusus mokiniams vežti. Kiekvienais metais reorganizuotų mokyklų mokiniams vežti LR Švietimo, mokslo ir sporto ministerija skiria geltonuosius autobusus.

### IV SKYRIUS

### ESAMOS ŠVIETIMO BŪKLĖS PRIVALUMAI IR TRŪKUMAI

15. Privalumai:

15.1. Nuosekliai tvarkomas Kaišiadorių rajono savivaldybės mokyklų tinklas. Rajone veikia 4 gimnazijos, suaugusiųjų mokykla, 1 progimnazija, specialioji mokykla, 2 pagrindinės mokyklos, 2 mokyklos-darželiai.

15.2. Stebima teigiama mokinių mažėjimo kaita – per metus vidutinis mokinių mažėjimo skaičius sumažėjo nuo 110 iki 60.

15.3. Stebimas mokinių, įgijusių pagrindinį išsilavinimą, dalies procentinis didėjimas.

15.4. Didėja mokinių, lankančių neformaliojo švietimo užsiėmimus, procentinė dalis.

15.5. Mažėja mokinių, besimokančių 1–8 jungtinėse klasėse, procentinė dalis.

15.6. Visi mokiniai, kuriuos pagal Švietimo įstatymo nuostatas privalu pavežti, pavežami

į mokyklą ir iš jos.

 16. Trūkumai:

16.1. Mažėja mokinių, įgijusių vidurinį ir pradinį išsilavinimą, procentinė dalis.

16.2. Maža aukštos kvalifikacijos mokytojų procentinė dalis.

 16.3. Trūksta švietimo pagalbos specialistų švietimo įstaigose, ypač logopedų, spec. pedagogų ir psichologų.

16.4. Maža jaunesnio amžiaus mokytojų procentinė dalis bendrojo ugdymo mokyklose.

16.5. Mažėja PUPP pagrindinį pasiekimų lygį pasiekusių mokinių dalis.

16.6. Pablogėjo valstybinių brandos egzaminų vidurkiai.

**V SKYRIUS**

**MOKYKLŲ TINKLO PERTVARKOS PRIORITETAI, STRATEGINIS TIKSLAS, UŽDAVINIAI, PRINCIPINĖS NUOSTATOS**

1. Kaišiadorių rajono savivaldybės 2021–2025 metų mokyklų tinklo pertvarkos plano pagrindinis siekis, kad Kaišiadorių rajono savivaldybėje būtų darniai veikianti, nuolat atsinaujinanti, švietimo programų įvairovę, jų prieinamumą užtikrinančių ir atsakomybę už švietimo kokybę besidalijančių / prisiimančių mokyklų sistema.
2. Tinklo pertvarkos plano strateginis tikslas – plėtoti geros kokybės privalomąjį ir visuotinį švietimą, didinti jo prieinamumą už protingą, Savivaldybei prieinamą kainą.
3. Tinklo pertvarkos plano uždaviniai:
	1. sudaryti sąlygas mokiniams įgyti išsilavinimą pagal įvairias ugdymo programas;
	2. garantuoti geros kokybės ugdymą;
	3. užtikrinti saugias, šiuolaikiškas ugdymosi sąlygas ir racionalų švietimo infrastruktūros panaudojimą.

 20. Mokyklų tinklo pertvarkos principinė nuostata – vykdyti nuolatinę švietimo būklės stebėseną ir jos kontekste vertinti bei planuoti mokyklų tinklo pokyčius.

**VI SKYRIUS**

 **MOKYKLŲ TINKLO PERTVARKOS PAGRINDINIŲ REZULTATŲ RODIKLIAI 2023 IR 2025 METAIS**

|  |
| --- |
| PAGRINDINIAI REZULTATŲ RODIKLIAI |
| Rodiklis  | 2020 m. Esama būklė | Numatoma 2023 m. | Numatoma 2025 m. |
| 21.1. Pradinio išsilavinimo įgijimas | 2019–2020 m. m. pabaigoje pradinį išsilavinimą įgijo 97,8 proc. mokinių. | Ne mažiau kaip 98 proc. mokinių įgyja pradinį išsilavinimą. | Ne mažiau kaip 98,5 proc. mokinių įgyja pradinį išsilavinimą. |
| 21.2. Pagrindinio išsilavinimo įgijimas | 2019–2020 m. m. pabaigoje pagrindinį išsilavinimą įgijo 96,7 proc. mokinių. | Ne mažiau kaip 97 proc. mokinių įgyja pagrindinį išsilavinimą. | Ne mažiau kaip 98 proc. mokinių įgyja pagrindinį išsilavinimą. |
| 21.3. Vidurinio išsilavinimo įgijimas | 2019–2020 m. m. pabaigoje 72,8 proc. mokinių nuo išklausiusiųjų 12 klasės kursą įgijo vidurinį išsilavinimą. | Ne mažiau kaip 74 proc. mokinių nuo išklausiusiųjų 12 klasės kursą įgyja vidurinį išsilavinimą.  | Ne mažiau kaip 78 proc. mokinių nuo išklausiusiųjų 12 klasės kursą įgyja vidurinį išsilavinimą.  |
| 21.4. Kurso kartojimas | 2019–2020 m. m. pabaigoje palikti kursą kartoti 0,9 proc. mokinių. | Kursą kartoja 0,7 proc. mokinių. | Kursą kartoja 0,6 proc. mokinių. |
| 21.5. Bendrojo ugdymo mokyklų mokinių, besimokančių pagal suaugusiųjų pradinio, pagrindinio ir vidurinio ugdymo programas, dalis (proc.) | 2015–2016 m. m. pagal suaugusiųjų pradinio, pagrindinio ir vidurinio ugdymo programas mokėsi 12,3 proc. mokinių. | Pagal suaugusiųjų pradinio, pagrindinio ir vidurinio ugdymo programas mokosi 13 proc. mokinių. | Pagal suaugusiųjų pradinio, pagrindinio ir vidurinio ugdymo programas mokosi 13,5 proc. mokinių. |
| 21.6. 1–8 klasių mokinių, besimokančių jungtinėse klasėse, dalis (proc.) | 2020–2021 m. m. pradžioje 1–8 klasių mokinių, besimokančių jungtinėse klasėse, buvo 4,6 proc. | 1–8 klasių mokinių, besimokančių jungtinėse klasėse, 4 proc. | 1–8 klasių mokinių, besimokančių jungtinėse klasėse, 3,5 proc. |
| 21.7. Pagrindinio ugdymo pasiekimų patikrinimo metu bent pagrindinį mokymosi pasiekimų lygį pasiekusių mokinių dalis (proc.) (lietuvių k., matematika) | 2019 m. pagrindinio ugdymo pasiekimų patikrinime dalyvavusių ir pagrindinį lygį pasiekusių mokinių dalis: lietuvių k. – 25,9 proc.; matematika – 45,8 proc. | Pagrindinio ugdymo pasiekimų patikrinime dalyvavusių ir pagrindinį lygį pasiekusių mokinių dalis: lietuvių k. – 35 proc.; matematika – 48 proc. | Pagrindinio ugdymo pasiekimų patikrinime dalyvavusių ir pagrindinį lygį pasiekusių mokinių dalis: lietuvių k. – 40 proc.; matematika – 50 proc. |
| 21.8. Valstybinių brandos egzaminų vidurkių gerėjimas | 2019–2020 m. m. pabaigoje 11,1 proc. valstybinių brandos egzaminų vidurkiai buvo aukštesni už šalies. | 45 proc. valstybinių brandos egzaminų vidurkiai aukštesni už šalies. | 55 proc. valstybinių brandos egzaminų vidurkiai aukštesni už šalies. |
| 2.1.9. Mokinių, tenkančių vienam mokytojui, skaičius (mokiniai kartu su priešmokyklinio amžiaus vaikais) | 2019–2020 m. m. vienam mokytojui vidutiniškai teko 11,88 mokinių. | Vienam mokytojui vidutiniškai tenka 12 mokinių. | Vienam mokytojui vidutiniškai tenka 13 mokinių. |
| 2.1.10. Pagalbos specialistų, tenkančių 100-tui mokinių, skaičius | 2019 m. pagalbos specialistų, tenkančių 100-tui mokinių, skaičius buvo 0,9. | Pagalbos specialistų, tenkančių 100-tui mokinių, skaičius buvo 1,0. | Pagalbos specialistų, tenkančių 100-tui mokinių, skaičius buvo 1,1. |
| 21.11. Aukštos kvalifikacijos mokytojų (mokytojų metodininkų ir mokytojų ekspertų) dalis (proc.) | 2019–2020 m. m. mokytojo metodininko ir mokytojo eksperto kvalifikacines kategorijas buvo įgiję 36,3 proc. mokytojų. | Mokytojo metodininko ir mokytojo eksperto kvalifikacines kategorijas turės 40 proc. mokytojų. | Mokytojo metodininko ir mokytojo eksperto kvalifikacines kategorijas turės 50 proc. mokytojų. |
| 21.12. Vienam mokiniui vidutiniškai per metus tekusios ūkio lėšos (tūkst. Eur) | Vienam mokiniui faktiškai 2019 m. buvo panaudota 898 Eur ūkio lėšų.  | Vienam mokiniui vidutiniškai per metus tenka 900 Eur ūkio lėšų.  | Vienam mokiniui vidutiniškai per metus tenka 910 Eur ūkio lėšų. |
| 21.13. Vienam mokiniui vidutiniškai per metus tekusios ugdymo lėšos (tūkst. Eur) | Vienam mokiniui faktiškai 2019 m. buvo panaudota 1672 Eur ugdymo lėšų.  | vienam mokiniui vidutiniškai per metus teko1680 Eur ugdymo lėšų.  | Vienam mokiniui vidutiniškai per metus teko 1700 Eur ugdymo lėšų.  |
| 21.14. Savivaldybės mokyklų, paskelbusių švietimo pažangos ataskaitas, dalis (proc.) | 2019–2020 m. m. 90 proc. savivaldybės mokyklų paskelbė švietimo pažangos ataskaitas. | 100 proc. savivaldybės mokyklų paskelbė švietimo pažangos ataskaitas. | 100 proc. savivaldybės mokyklų paskelbė švietimo pažangos ataskaitas. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kaišiadorių rajono savivaldybės bendrojo ugdymo mokyklų tinklo pertvarkos 2021–2025 m. bendrojo plano 1 priedas

**MOKYKLŲ STEIGIMO, REORGANIZAVIMO, LIKVIDAVIMO, PERTVARKYMO IR STRUKTŪRINIŲ PERTVARKYMŲ PLANAS**

|  |  |  |  |  |  |
| --- | --- | --- | --- | --- | --- |
| Mokyklos pavadinimas, tipas, vykdomos švietimo programos  | Mokyklos reorganizavimo būdai, vidaus struktūros pertvarkymas | Reorganizavimo, vidaus struktūros pertvarkymo pabaigos data | Mokyklos pavadinimas po reorganizacijos, vidaus struktūros pertvarkymo | Mokyklos tipas, vykdomos švietimo programos po reorganizacijos, vidaus struktūros pertvarkymo | Pastabos |
| 1. Kaišiadorių Algirdo Brazausko gimnazija; Pagrindinio ugdymo II dalies ir vidurinio ugdymo programos. | Situaciją peržiūrėti 2023 m. | - | - | - | - |
| 2. Kaišiadorių r. Žiežmarių gimnazija; Priešmokyklinio, pradinio, pagrindinio ir vidurinio ugdymo programos. | Situaciją peržiūrėti 2023 m. | - | - | - | - |
| 3. Kaišiadorių r. Rumšiškių Antano Baranausko gimnazija;Ikimokyklinio, priešmokyklinio, pradinio, pagrindinio ir vidurinio ugdymo programos. | Nuo 2021 m. rugsėjo 1 d. nutraukiama Pravieniškių skyriaus veikla. | 2021 m. rugpjūčio 31 d. | Kaišiadorių r. Rumšiškių Antano Baranausko gimnazija | Gimnazijos tipo bendrojo ugdymo mokykla.Ikimokyklinio, priešmokyklinio, pradinio, pagrindinio, vidurinio ugdymo programos. |  |
| 4. Kaišiadorių r. Kruonio gimnazija; Ikimokyklinio, priešmokyklinio, pradinio, pagrindinio ir vidurinio ugdymo programos. | Situaciją peržiūrėti kiekvienais metais | - | - | - | - |
| 5. Kaišiadorių suaugusiųjų mokykla; suaugusiųjų pradinio, pagrindinio ir vidurinio ugdymo programos. | Situaciją peržiūrėti 2023 m. | - | - | - | - |
| 6. Kaišiadorių Vaclovo Giržado progimnazija;Ikimokyklinio, priešmokyklinio, pradinio, pagrindinio I dalies ugdymo programos. | Situaciją peržiūrėti 2023 m. | **-** | **-** | **-** | **-** |
| 7. Kaišiadorių šv. Faustinos mokykla;Pritaikytos ikimokyklinio, priešmokyklinio, individualizuotos pradinio, pagrindinio ir socialinių įgūdžių ugdymo programos | Situaciją peržiūrėti kiekvienais metais | 2021 m. rugpjūčio 31 d. | Kaišiadorių šv. Faustinos mokykla-daugiafunkcis centras | Pagrindinės mokyklos tipo specialioji mokykla intelekto sutrikimą turintiems mokiniams.Pritaikytos ikimokyklinio, priešmokyklinio, individualizuotos pradinio, pagrindinio ir socialinių įgūdžių ugdymo programos; teikiamos nestacionarios socialinės globos paslaugos neįgaliems vaikams ir suaugusiems (dienos socialinė globa, trumpalaikė socialinė globa) ir kitos socialinės, darbo įgūdžių ugdymo paslaugos neįgaliems gyventojams. | Nuo 2021 m. rugsėjo 1 d. keičiamas mokyklos tipas iš pragrindinės į mokyklą-daugiafunkcį centrą. |
| 8. Kaišiadorių r. Palomenės pagrindinė mokykla; Ikimokyklinio, priešmokyklinio, pradinio, pagrindinio ugdymo programos. | Situaciją peržiūrėti 2023 m. | - | - | **-** | **-** |
| 9. Kaišiadorių r. Žaslių pagrindinė mokykla;Ikimokyklinio,priešmokyklinio, pradinio, pagrindinio ugdymo programos. | Situaciją peržiūrėti 2023 m | - | - | - | - |
|  10**.** Kaišiadorių r. Gudienos mokykla-darželis „Rugelis“;Ikimokyklinio, priešmokyklinio ir pradinio ugdymo programos. | Situaciją peržiūrėti 2023 m. | - | - | - | - |
| 11**.** Kaišiadorių r. Žiežmarių mokykla-darželis ,,Vaikystės dvaras“;Ikimokyklinio, priešmokyklinio ir pradinio ugdymo programos. | Situaciją peržiūrėti 2023 m. | - | - | - | - |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kaišiadorių rajono savivaldybės bendrojo

 ugdymo mokyklų tinklo pertvarkos

2021–2025 m. bendrojo plano

2 priedas

 **MOKYTOJŲ KVALIFIKACIJŲ ATNAUJINIMO IR ĮDARBINIMO GALIMYBIŲ**

**PLANAS**

1. Mokyklų tinklo pertvarka ir mokytojų, netenkančių darbo, įdarbinimo galimybės remiasi šiomis principinėmis nuostatomis:

2.1. Mokyklose dirba kvalifikuoti specialistai ir darbingo amžiaus žmonės.

2.2. Mokyklose yra visi reikiami etatai mokinių socialinei, pedagoginei, psichologinei pagalbai gerinti (pertvarkant mokyklas, didėja mokyklų užpildomumas, taigi sutaupomos lėšos, kurios panaudojamos minėtų etatų steigimui).

3. Savivaldybės bendrojo ugdymo mokyklų vadovai turėtų kiekvienais metais iki liepos 1 d.:

* 1. pateikti Švietimo, kultūros ir sporto skyriui privalomųjų mokomųjų dalykų mokytojų, netenkančių pedagoginio krūvio dėl mokyklų tinklo pertvarkos, ir trūkstamų specialistų skaičių;
	2. kasmet iki nustatytos datos parengti savo mokyklos mokytojų persikvalifikavimo ir kompetencijos atnaujinimo (kvalifikacijos tobulinimo) programas. Švietimo, kultūros ir sporto skyriui pateikti sąrašus mokytojų, norinčių persikvalifikuoti;
	3. esant būtinybei, tartis su mokytojais, kuriems daugiau negu 60 metų, dėl jų tolimesnio darbo, peržiūrėti mokytojų krūvius.

4. Švietimo, kultūros ir sporto skyrius:

* 1. pagal mokyklų pateiktus duomenis apie laisvas darbo vietas mokytojams, tarpininkauja įdarbinant mokytojus mokyklose;
	2. esant finansinėms galimybėms, skiria dalinį finansavimą mokytojų persikvalifikavimo studijoms apmokėti.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_